PATVIRTINTA

Lietuvos tarpdisciplininio meno kūrėjų sąjungos

Pirmininko/ės 2021-06-01 įsakymu Nr. 2021/06/01

LIETUVOS TARPDISCIPLININIO MENO KŪRĖJŲ SĄJUNGOS NARIŲ NAUJŲ KŪRINIŲ SUKŪRIMO,

PRODIUSAVIMO IR PRISTATYMO KONKURSO NUOSTATAI

I. BENDROSIOS NUOSTATOS

1. Lietuvos tarpdisciplininio meno kūrėjų sąjungos narių naujų kūrinių sukūrimo, prodiusavimo ir pristatymo konkursą, (toliau – Konkursas) organizuoja Lietuvos tarpdisciplininio meno kūrėjų sąjunga.
2. Konkurso tikslas – paskatinti tarpdisciplininio meno kūrėjus sukurti, prodiusuoti ir pristatyti naujus meno kūrinius ir projektus.

3. Konkurso komisija – Lietuvos tarpdisciplininio meno kūrėjų sąjungos taryba.

II. KONKURSO SĄLYGOS

4. Konkurse gali dalyvauti tik Lietuvos tarpdisciplininio meno kūrėjų sąjungos nariai.

5. Konkursui pateikiami dar neįgyvendinti kūriniai, jų idėjos ir projektai.

6. Vertinant kūrinius bus atsižvelgiama į kūrinio idėjos originalumą ir aktualumą, pareiškėjo gyvenimo aprašymą bei ankstesnę kūrybinę veiklą.

7. Informacija apie konkursą, jo sąlygas ir paraiškos formą bus siunčiama visiems Lietuvos tarpdisciplininio meno kūrėjų sąjungos nariams elektroniniu paštu bei skelbiama internetiniame puslapyje www.letmekoo.lt.
8. Užpildyta paraiškos forma ir reikalingi priedai siunčiami elektroniniu paštu info@letmekoo.lt iki 2021 m. rugpjūčio 15 d.

9. Konkurso prizinis fondas – 2000 EUR.

10. Premijuotą kūrinį (kūrinius) konkurso laureatai įsipareigoja sukurti bei pristatyti iki 2021 m. gruodžio 1 d.
11. Vienas narys Konkursui gali pateikti tik vieną paraišką.

III. BAIGIAMOSIOS NUOSTATOS

12. Konkurso organizatoriai pasilieka teisę premijuotą kūrinį publikuoti ir reprodukuoti. Autorių sutikimu su šiomis sąlygomis laikomas kūrinių atsiuntimas į Konkursą.

13. Kūrinius pagal šį konkursą sukūrę menininkai įsipareigoja viešai skelbdami informaciją apie juos minėti, jog kūriniai sukurti ‘gavus Lietuvos tarpdisciplininio meno kūrėjų sąjungos premiją’.

14. Vertinimo komisijos nuosprendis galutinis ir neskundžiamas.

15. Konkurso rezultatai ir informacija susijusi su Konkursu skelbiama interneto svetainėje www.letmekoo.lt

\_\_\_\_\_\_\_\_\_\_\_\_\_\_\_\_\_